

Slávnostný ceremoniál
Pri príležitosti návratu príslušníkov Ozbrojených síl SR plniacich úlohy v mierových operáciách KFOR a ALTHEA sa 1. augusta 2008 (piatok) o 11,00 hod. uskutoční na Námestí osloboditeľov v Michalovciach slávnostný uvítací ceremoniál.
Slávnostný nástup sa bude konať za účasti veľvyslanca USA Vincenta Obsitnika, generála OS SR Ľubomíra Bulíka a ďalších významných predstaviteľov rezortu obrany, štátnej správy a miestnej samosprávy.
Prijatie pozvaných hostí predstaviteľmi mesta sa uskutoční o 9,30 hod. v zasadačke Mestského úradu v Michalovciach.
Tešíme sa na vašu účasť.
Iveta Palečková
hovorkyňa primátora a MsÚ